ཡང་མི་གཞན་དག་གི་འགྲོ་སྟངས་དེ་དག་ཚང་མ་བརྒྱ་ཆ་བརྒྱ་ཐམ་པ་བཟང་པོ་ཞེ་གཅིག་རེད་ལབ་ཀྱང་འགྲིགས་ཀྱི་མི་འདུགགནས་ཚུལ་ཚང་མར་བལྟས།གནས་ཚུལ་མང་པོ་ཞིག་གི་ཐོག་ལ་བསམ་བློ་གཏིང་རིང་པོ་ཞིག་བཏང༌།ནང་པ་སངས་རྒྱས་པའི་ཆོས་ཀྱི་ཐོག་ནས་མིའི་བསམ་བློའི་འགྲོ་སྟངས་དང༌།མིའི་ཀུན་སྤྱོད་འགྲོ་སྟངས་ཀྱི་འགྲེལ་བཤད་ཅིག་རྒྱག་གི་ཡོད་པ།དེ་ཚོའི་ཐོག་ནས་ཀྱང་ལེགས་ཆ་བླངས།དེང་སང་མི་ཚོས་སྤྱིར་བཏང་འགྲོ་བ་མི་ཡི་རིགས་ཀྱི་བསམ་བློ་གཏོང་སྟངས་དང༌།སྤྱི་ཚོགས་ཀྱི་གནས་ཚུལ་འགྲོ་སྟངས།རྒྱལ་རབས་ཀྱི་གནས་ཚུལ་འགྲོ་སྟངས་འདི་གྲས་ཀྱི་ཐོག་ནས་འགྲེལ་བཤད་ཅིག་རྒྱག་གི་ཡོད་པ་དེ་རྣམས་ལའང་ཉམས་ཞིབ་བྱས།ཕྱོགས་ཚང་མའི་གནས་ཚུལ་ལ་བརྟག་དཔྱད་དང་ཉམས་ཞིབ་མཐིལ་ཕྱིན་པ་བྱས་ཏེ།ང་ཚོས་རིམ་པས་ལམ་སྟོན་གསལ་པོ་ཞིག་བྱས་ན་བྱེད་ཨེ་ཐུབ་བསམ་གྱི་འདུགའདི་དངོས་གནས་གལ་ཆེན་པོ་ཞིག་དང༌།ཛ་དྲག་གི་གནས་ཚུལ་ཞིག་ཡིན་སྟབས།ཚོགས་འདུ་ཞིག་ཚོགས་ནས་ལག་ལེན་སྐོར་གྱི་དཀའ་ངལ་སེལ་ཕྱོགས་དང༌།དེ་དང་ཆབས་ཅིག་རྩ་བའི་བསམ་བློ་གཏོང་ཕྱོགས་ཀྱི་སྐོར་འདི་ཚོའི་གྲས་གོ་བསྡུར་བྱེད་རྒྱུ་དང༌།བསམ་བློ་གཏོང་རན་པ་མིན་ནམ་ཞེས་ཁ་སང་སྐད་ཆ་བྱུང༌།